text: Agraïment públic de la FAE als qui s'han bolcat en fer possible la temporada - Diari de la neu
  Agraïment públic de la FAE als qui s'han bolcat en fer possible la temporada
  Comunicat d'agraïment de la Federació Andorrana d'Esquí
  Competició, AndorraFAE 06.04.202120.00 h
  Personal de les estacions d'esquí andorranes en un procés d'injecció a la pista Autor/a: FAE
  La Federació Andorrana d'Esquí fa públic un comunicat en el qual s'agraeix l'esforç que han fet institucions, entitats i persones per fer possible la temporada 2020-21. Es recorda i assenyala que la campanya que deixem enrere, definida d'atípica i complicada, ha estat possible gràcies als grandíssims esforços dels agents implicats i que s'hi han bolcat per fer-ho possible.
  "Crec que l'esforç que s'ha fet aquest any, el que han fet les estacions d'esquí perquè els nostres clubs i llicenciats puguin dur a terme l'activitat, i també tot l'esquí andorrà, i sabent que les estacions han perdut molt, penso que hem d'estar molt agraïts", ha expressat el gerent de la FAE, Carles Visa, que destaca la feina dels esquí clubs "per la feina que han fet, mantenint els calendaris de competicions, mantenint viva la flama de la nostra activitat".
  També, com no podia ser d'altra manera, la FAE agraeix l'esforç realitzat pels corredors, l'staff tècnic al complet, les famílies i totes les entitats que han estat amb l'esport i l'esquí durant aquesta temporada.